ΚΑΝΟΝΙΣΜΟΣ (ΕΚ) αριθ. 1938/97 ΤΗΣ ΕΠΙΤΡΟΠΗΣ της 3ης Οκτωβρίου 1997 για τροποποίηση του κανονισμού (ΕΚ) αριθ. 2511/96 για τον καθορισμό, για το έτος 1997, ορισμένων λεπτομερειών εφαρμογής της δασμολογικής ποσόστωσης ζώντων βοοειδών, βάρους 160 έως 300 χιλιογράμμων, καταγωγής ορισμένων τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό τη μορφή κοινοτικών δασμολογικών ποσοστώσεων για ορισμένα γεωργικά προϊόντα και για την πρόβλεψη αυτόνομης και μεταβατικής προσαρμογής ορισμένων γεωργικών παραχωρήσεων, που προβλέπονται από τις ευρωπαϊκές συμφωνίες ώστε να λαμβάνουν υπόψη τη συμφωνία για τη γεωργία που συνήφθη στα πλαίσια των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 1595/97 (2), και ιδίως το άρθρο 8,

τον κανονισμό (ΕΚ) αριθ. 1926/96 του Συμβουλίου, της 7ης Οκτωβρίου 1996, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την αυτόνομη και μεταβατική προσαρμογή ορισμένων παραχωρήσεων που αφορούν γεωργικά προϊόντα και προβλέπονται στις συμφωνίες ελευθέρων συναλλαγών και εμπορικών θεμάτων με την Εσθονία, τη Λετονία και τη Λιθουανία, ώστε να τηρηθεί η συμφωνία περί γεωργίας η οποία συνήφθη κατά τις πολυμερείς εμπορικές διαπραγματεύσεις του Γύρου της Ουρουγουάης (3), και ιδίως το άρθρο 5,

Εκτιμώντας:

ότι ο κανονισμός (ΕΚ) αριθ. 3066/95 προβλέπει στα παραρτήματά του, από την 1η Ιουλίου 1997, το άνοιγμα δασμολογικής ποσόστωσης 153 000 ζώντων βοοειδών βάρους 80 έως 300 χιλιογράμμων καταγωγής Ουγγαρίας, Πολωνίας, Τσεχικής Δημοκρατίας, Σλοβακίας, Ρουμανίας, Βουλγαρίας, Εσθονίας, Λετονίας και Λιθουανίας 7 ότι ο κανονισμός (ΕΚ) αριθ. 2511/96 της Επιτροπής, της 23ης Δεκεμβρίου 1996, για τον καθορισμό, για το έτος 1997, ορισμένων λεπτομερειών εφαρμογής της δασμολογικής ποσόστωσης ζώντων βοοειδών, βάρους 160 έως 300 χιλιογράμμων, καταγωγής ορισμένων τρίτων χωρών (4), προέβλεψε για το έτος 1997 τις λεπτομέρειες εφαρμογής για την εισαγωγή του ίδιου αριθμού ζώων, καταγομένων από τις ίδιες τρίτες χώρες, αλλά βάρους από 160 έως 300 χιλιογράμμων 7 ότι, συνεπώς, πρέπει να προσαρμοσθεί το κατώτερο όριο βάρους για τα ζώα που, δυνάμει του κανονισμού αυτού, δεν αποτέλεσαν ακόμη αντικείμενο έκδοσης πιστοποιητικού εισαγωγής ή που, ενδεχομένως αποτέλεσαν αντικείμενο έκδοσης πιστοποιητικού από την 1η Ιουλίου 1997, που όμως δεν έχει ακόμη χρησιμοποιηθεί 7

ότι το πρωτόκολλο αριθ. 4 που προσαρτάται στις ευρωπαϊκές συμφωνίες και το πρωτόκολλο αριθ. 3 που προσαρτάται στις συμφωνίες για την ελευθέρωση των συναλλαγών έχουν τροποποιηθεί 7 ότι τα νέα πρωτόκολλα προβλέπουν ότι η απόδειξη καταγωγής των εισαγόμενων ζώων στην Κοινότητα μπορεί να θεσπιστεί με δήλωση εκ μέρους του εισαγωγέα υπό ορισμένους όρους ή με την προσκόμιση του πιστοποιητικού EUR. 1 7 ότι, συνεπώς, πρέπει να προσαρμοστούν οι διατάξεις του κανονισμού (ΕΚ) αριθ. 2511/96 για τη θέση σε ελεύθερη κυκλοφορία των εισαγόμενων ζώων 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2511/96 τροποποιείται ως εξής:

1. Στον τίτλο του κανονισμού, ο αριθμός «160» αντικαθίσταται από τον αριθμό «80».

2. Το άρθρο 1 παράγραφος 1 αντικαθίσταται από το ακόλουθο κείμενο:

«1. Στο πλαίσιο των δασμολογικών ποσοστώσεων που προβλέπονται στους κανονισμούς (ΕΚ) αριθ. 3066/95 και (ΕΚ) αριθ. 1926/96 δύνανται να εισαχθούν, κατά το έτος 1997, σύμφωνα με τις διατάξεις του παρόντος κανονισμού, 153 000 κεφαλές ζώντων βοοειδών που υπάγονται στους κωδικούς ΣΟ 0102 90 21, 0102 90 29, 0102 90 41 ή 0102 90 49, καταγωγής τρίτων χωρών που αναφέρονται στο παράρτημα ΙΙ.»

3. Το άρθρο 7 αντικαθίσταται από το ακόλουθο κείμενο:

«Άρθρο 7

Τα ζώα θα επωφελούνται των διατάξεων του άρθρου 1 μετά από προσκόμιση είτε πιστοποιητικού κυκλοφορίας EUR. 1 το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 4 που προσαρτάται στις ευρωπαϊκές συμφωνίες και του πρωτοκόλλου αριθ. 3 που προσαρτάται στις συμφωνίες για την ελευθέρωση των συναλλαγών, είτε δήλωσης που καταρτίζεται από τον εξαγωγέα σύμφωνα με τις διατάξεις των εν λόγω πρωτοκόλλων.»

Άρθρο 2

Όσον αφορά τα πιστοποιητικά εισαγωγής που έχουν εκδοθεί στα πλαίσια του κανονισμού (ΕΚ) αριθ. 2511/96 μετά την 1η Ιουλίου 1997 και δεν έχουν χρησιμοποιηθεί, τα κράτη μέλη, κατόπιν αιτήσεως και υποβολής του πρωτοτύπου του πιστοποιητικού εισαγωγής εκ μέρους του επιχειρηματία, πρέπει να τροποποιούν τις ενδείξεις που αναφέρονται στο πιστοποιητικό σύμφωνα με τις διατάξεις του άρθρου 1 του παρόντος κανονισμού.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Οκτωβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 328 της 30. 12. 1995, σ. 31.

(2) ΕΕ L 216 της 8. 8. 1997, σ. 1.

(3) ΕΕ L 254 της 8. 10. 1996, σ. 1.

(4) ΕΕ L 345 της 31. 12. 1996, σ. 21.